
ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

ШЕШІМ

	2022 жылғы «17» наурыз
	     № 24    
	                  Мәскеу қ.



Еуразиялық үкіметаралық кеңестің «Еуразиялық экономикалық одаққа мүше мемлекеттердің тұтынушылар құқықтарын қорғау саласындағы бірлескен іс-қимылдарының бағдарламасы туралы» өкімінің жобасы туралы 

Еуразиялық экономикалық комиссия Кеңесі шешті:
1. Еуразиялық үкіметаралық кеңестің «Еуразиялық экономикалық одаққа мүше мемлекеттердің тұтынушылар құқықтарын қорғау саласындағы бірлескен іс-қимылдарының бағдарламасы туралы» өкімінің жобасы (қоса беріліп отыр) мақұлдансын және ол Жоғары Еуразиялық экономикалық  кеңестің қарауына ұсынылсын.
2.  Осы Шешім ресми жарияланған күнінен бастап күнтізбелік 10 күн өткен соң күшіне енеді.


Еуразиялық экономикалық комиссия Кеңесінің мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз
Республикасынан
	Ресей
Федерациясынан

	

М. Григорян
	

И. Петришенко
	

Б. Сұлтанов
	А. Кожошев
	А. Оверчук











ЖОҒАРЫ ЕУРАЗИЯЛЫҚ ЭКОНОМИКАЛЫҚ КЕҢЕС

ӨКІМ

20   жылғы «  »	 №                                             қаласы


Еуразиялық экономикалық одаққа мүше мемлекеттердің тұтынушылар құқықтарын қорғау саласындағы бірлескен 
іс-қимылдарының бағдарламасы туралы

Жоғары Еуразиялық экономикалық кеңестің 2020 жылғы 
11 желтоқсандағы №12 Шешімімен бекітілген Еуразиялық экономикалық интеграцияны дамытудың 2025 жылға дейінгі стратегиялық бағыттарының  4.12.1-тармағын, сондай-ақ 2014 жылғы 29 мамырдағы Еуразиялық экономикалық одақ туралы Шарттың XII бөлімінің ережелерін іске асыру мақсатында:
1. Қоса беріліп отырған  Еуразиялық экономикалық одаққа мүше мемлекеттердің тұтынушылар құқықтарын қорғау саласындағы бірлескен іс-қимылдарының бағдарламасы (бұдан әрі – Бағдарлама) бекітілсін.
2. Еуразиялық экономикалық одаққа мүше мемлекеттердің үкіметтері Еуразиялық экономикалық комиссиямен құзыреті шегінде өзара іс-қимыл жасау үшін Бағдарламаны іске асыру жөніндегі іс-шаралар жоспарының (Бағдарламаға қосымша) орындалуын қамтамасыз етсін.   
3. Еуразиялық экономикалық комиссия Еуразиялық экономикалық кеңесті Бағдарламаның 2026 жылғы бірінші жарты жылдықта іске асырылуының нәтижелері туралы хабардар етсін. 
4. Осы Өкім Еуразиялық экономикалық одақтың ресми сайтында жарияланған күнінен бастап күшіне енеді.


Жоғары Еуразиялық экономикалық кеңес мүшелері:

	Армения Республикасынан
	Беларусь Республикасынан
	Қазақстан Республикасынан
	Қырғыз 
Республикасынан
	Ресей
Федерациясынан






Еуразиялық үкіметаралық кеңестің  20_ ж. №_ өкімімен 
        БЕКІТІЛГЕН 



Еуразиялық экономикалық одаққа мүше мемлекеттердің 
 тұтынушылар құқықтарын  қорғау саласындағы 
бірлескен іс-қимылдарының 
БАҒДАРЛАМАСЫ

I. Жалпы ережелер 

1. Осы бағдарлама Еуразиялық экономикалық одаққа мүше мемлекеттердің (бұдан әрі тиісінше – мүше мемлекеттер, Одақ) Одақ шеңберінде тұтынушылардың құқықтарын қорғау саласындағы келісілген саясаттың негізгі бағыттарын дамытуға және іске асыруға бағытталған ортақ  тәсілдерінің жиынтығы мен шаралар кешенін білдіреді.
2. Осы Бағдарлама Жоғары Еуразиялық экономикалық кеңестің 2020 жылғы 11 желтоқсандағы № 12 шешімімен бекітілген 2025 жылға дейінгі Еуразиялық экономикалық интеграцияны дамытудың стратегиялық бағыттарының 4.12.1-тармағына сәйкес әзірленді және 2014 жылғы 29 мамырдағы Еуразиялық экономикалық одақ туралы Шарттың (бұдан әрі – Шарт) ережелеріне негізделеді.
3. Осы Бағдарламаны әзірлеу кезінде мыналар ескерілді:
а) мүше мемлекеттердің тұтынушылар құқықтарын қорғау саласындағы заңнамасы;
б)  БҰҰ Бас Ассамблеясы 2015 жылғы 22 желтоқсанда № A/RES/70/186 қарармен қабылданған тұтынушылар мүдделерін қорғау үшін басшылық қағидаттары;
в) тұтынушылардың құқықтарын қорғау саласында келісілген саясат жүргізу туралы Хаттаманың ережелеріне сәйкес қабылданған Еуразиялық экономикалық комиссияның (бұдан әрі – Комиссия) ұсынымдары (шартқа № 13 қосымша);
г) Еуразиялық экономикалық одаққа мүше мемлекеттердің тұтынушылар құқықтарын қорғау мәселелері жөніндегі Консультативтік комитеті (бұдан әрі – Консультативтік комитет) дайындаған шолуларда көрсетілген, Одақ шеңберінде тұтынушылардың құқықтарын қорғау саласында мүше мемлекеттердің келісілген саясатты жүргізу тәжірибесі.
4. Осы бағдарлама Одақ шеңберінде тұтынушылардың құқықтарын қорғау саласындағы ынтымақтастықты дамытудың тұжырымдамалық негіздерін айқындайды және Еуразиялық экономикалық одаққа мүше мемлекеттердің 2018 жылғы 6 қарашадағы қаржылық нарық саласындағы заңнамасын үйлестіру туралы Келісім шеңберінде қабылданған міндеттемелерге әсер етпейді.

II. Бағдарламаның мақсаттары, міндеттері мен іске асыру мерзімдері 
5. Осы бағдарламаның мақсаты − мүше мемлекеттерде тұтынушылардың құқықтарын қорғау саласында келісілген саясатты жүргізу және  Шарттың 60-бабында көзделген тұтынушыларды тең құқықтық қорғау қағидатын іске асыру үшін жағдайлар жасауды қамтамасыз ету болып табылады.
6. Осы Бағдарламаның міндеттері мыналар болып табылады:
а) Шартта және Одақ шеңберіндегі халықаралық шарттарда айқындалған, экономика салаларында келісілген саясатты жүргізу кезінде тұтынушылардың мүдделерін есепке алу (бұдан әрі – тұтынушылардың мүдделерін есепке алу) арқылы азаматтардың тұтыну құқықтарын тең қорғауды қамтамасыз ету үшін мүше мемлекеттердің бірлескен іс-қимылдарын ұйымдастыру;
б) мүше мемлекеттердің тұтынушылардың құқықтарын қорғау саласындағы уәкілетті органдары (бұдан әрі − уәкілетті органдар) арасында ақпарат алмасуды қамтамасыз ету;
в) халықаралық құқық нормаларын және  Одақ шеңберінде осы салада әзірленген ортақ қағидаттарды ескере отырып, мүше мемлекеттердің тұтынушылар құқықтарын қорғау саласындағы ортақ тәсілдерін әзірлеу;
г)  мүше мемлекеттердің азаматтарын тұтынушылардың құқықтарын қорғау саласында ағартуға, сондай-ақ ұтымды және тұрақты тұтыну дағдыларын қалыптастыруға  бағытталған бірлескен іс-шаралар өткізу;
д) мүше мемлекеттердің шаруашылық жүргізуші субъектілерін, қоғамдық бірлестіктері мен тұтынушылар ұйымдарын тарта отырып,  тұтынушылардың қатысуымен консультациялар беру мен трансшекаралық дауларды шешудің баламалы тетіктерін пайдалануды қоса алғанда, құқықтық қорғаудың қолжетімді құралдарын енгізу үшін қолайлы жағдайлар жасау.
7. Осы Бағдарламаны іске асыру қосымшаға сәйкес іс-шаралар жоспарына  сәйкес жүзеге асырылады.

III. Бағдарламаны іске асыру үшін жауаптылар 

8. Осы Бағдарламаны іске асыруды мына уәкілетті органдар қамтамасыз етеді:
Армения  Республикасында – Армения Республикасының Экономика министрлігі, Армения Республикасының бәсекелестікті қорғау жөніндегі комиссиясы;
Беларусь Республикасында – Беларусь Республикасының Монополияға  қарсы реттеу және сауда министрлігі;
Қазақстан Республикасында  – Қазақстан Республикасының Сауда және интеграция министрлігі; 
[bookmark: _GoBack]Қырғыз Республикасында – Қырғыз Республикасының Экономика және коммерция министрлігі, Қырғыз Республикасының Экономика  және коммерция министрлігі жанындағы Монополияға қарсы реттеу қызметі;
Ресей Федерациясында – Тұтынушылардың құқықтарын қорғау және адамның әл-ауқаты саласындағы Федералды қадағалау қызметі;
өзге мүдделі уәкілетті органдар (белгіленген құзырет шеңберінде).

IV. Тұтынушылардың мүдделерін есепке алу тетіктерін қалыптастыру үшін ұйымдық  негіздерді құру  

9. Мүше мемлекеттер тұтынушылардың құқықтарын қорғау саласындағы құқықтық реттеуді жетілдіру бойынша, оның ішінде тұтынушылардың мүдделерін есепке алу тетігін қалыптастыру және тұтынушылардың құқықтарын қорғау саласындағы Одақтың құқықтарын интеграциялау мен жетілдірудің өзекті мәселелерін шешуге бағытталған ұсыныстарды дайындау арқылы шаралар қабылдайды.
10. Тұтынушылардың мүдделерін есепке алу тетіктерін қалыптастыру мыналарды қамтиды:
а) Комиссияның тұтынушылар мүдделерін есепке алуды қамтамасыз етуге бағытталған ұсынымдарын әзірлеу және қабылдау;
б) экономиканың жекелеген салаларында тұтынушылардың мүдделерін есепке алуға талдау жүргізу және оның негізінде тұтынушылардың құқықтарын қорғау саласында Одақ құқығын интеграциялау мен жетілдірудің өзекті мәселелерін шешуге бағытталған ұсыныстар дайындау.
11. Мүше мемлекеттер тұтынушылардың қорғалу деңгейін бағалау мақсатында  социологиялық зерттеулер жүргізудің орындылығын айқындайды.     
12. Әлеуметтік зерттеулер жүргізуді қамтамасыз ету үшін уәкілетті органдар Комиссиямен бірлесіп, тұтынушылардың қорғалу деңгейін, сондай-ақ мүше мемлекеттерде қабылданатын құқықтық реттеуді жетілдіру жөніндегі шаралардың тиімділігін бағалау мақсатында Одақ органдарының социологиялық зерттеулер жүргізуді әдістемелік сүйемелдеу жөніндегі актілерінің жобаларын әзірлейді  және келіседі.

V. Мүше мемлекеттердің тұтынушылар құқықтарын қорғау саласында 
ортақ тәсілдерін әзірлеу жөніндегі шаралар 

13. Комиссия мүше мемлекеттердің жәрдемдесуімен тұтынушылардың құқықтарын қорғау саласында келісілген саясат жүргізу туралы (шартқа №13 қосымша) Хаттаманың 3-тармағында айқындалған негізгі бағыттар бойынша ұлттық тәсілдерді жақындастыруға бағытталған ұсынымдарды, оның ішінде:
электрондық сауданы жүзеге асыру кезінде тұтынушылардың құқықтарын қорғаудың  ортақ тәсілдерін;
мүше мемлекеттердің тұтынушылар құқықтарын қорғау саласындағы заңнамасына шолулар жүргізудің  ортақ тәсілдерін әзірлейді.
14. Комиссия мүше мемлекеттермен бірлесіп, мүше мемлекеттердің тұтынушылар құқықтарын қорғау саласындағы Комиссияның ұсынымдарын қолдану нәтижелерін бағалау мақсатында талдау жүргізуді қамтамасыз етеді.

VI. Уәкілетті органдар арасындағы ақпараттық өзара іс-қимылды дамыту 
 
15. Мүше мемлекеттер уәкілетті органдар  арасындағы ынтымақтастықты қолдау және дамыту  бойынша шаралар қабылдайды. 
16. Уәкілетті органдар тұтынушылардың құқықтарын сақтауды тиімді бақылауды қамтамасыз ету,  тұтынушылардың құқықтарын қорғау саласындағы ынтымақтастықты кеңейту негізінде  тұтынушылардың құқықтарын қозғайтын, трансшекаралық алаяқтық пен адастырушы коммерциялық практикаға  қарсы іс-қимылдың тиімді тетіктерін құру және енгізу мақсатында өзара іс-қимылды жүзеге асырады. 
17. Комиссия уәкілетті органдармен бірлесіп, ақпарат алмасу және трансшекаралық дауларды тұтынушылардың қатысуымен шешуге (оның ішінде ақпарат алмасу мәселелері жөніндегі комиссияның ұсынымдарын қабылдау арқылы) жәрдемдесу арқылы өзара іс-қимылды дамытуға бағытталған құжаттарды әзірлеп және келіседі және уәкілетті органдар алмасатын ақпарат құрамын айқындайды.
18. Осы бағдарламаның 17-тармағында көрсетілген құжаттарды әзірлеу кезінде таратылуы (қолжетімділігі) шектелген мәліметтерге жатқызылған ақпаратты қорғау жөніндегі мүше мемлекеттер заңнамасының талаптары ескеріледі.

VII. Мүше мемлекеттердің азаматтарын тұтынушылардың құқықтарын қорғау саласында ағартуға, сондай-ақ  ұтымды  және тұрақты тұтыну дағдыларын қалыптастыруға бағытталған бірлескен іс-шаралар өткізу
 
19. Мүше мемлекеттер Комиссиямен бірлесіп, жыл сайын тақырыпты айқындайды, оған сәйкес уәкілетті органдар мүше мемлекеттердің азаматтарын тұтынушылардың құқықтарын қорғау саласында хабардар етуге және ағартуға, сондай-ақ ұтымды және орнықты тұтыну дағдыларын қалыптастыруға бағытталған жария іс-шаралар өткізеді. 
20. Комиссия уәкілетті органдармен бірлесіп, мүше мемлекеттерде өткізілетін тұтынушылардың құқықтарын қорғау саласындағы жария іс-шараларды насихаттауға және жүйелі түрде жария етуге бұқаралық ақпарат құралдарын тартуды қамтамасыз етеді.
21. Мүше мемлекеттер тұтынушылардың тәуелсіз қоғамдық бірлестіктерінің қызметі үшін жағдайлар жасауға, тұтынушылардың құқықтарын қорғау, тұтынушылардың құқықтарын насихаттау және түсіндіру саласында келісілген саясатты қалыптастыруға және іске асыруға олардың қатысуына жәрдемдеседі.

VIII. Тұтынушылардың қатысуымен трансшекаралық дауларды реттеу тетіктерін қалыптастыру 

22. Мүше мемлекеттер Комиссиямен бірлесіп, тұтынушылардың қатысуымен трансшекаралық дауларды реттеу тетіктерін қалыптастыру жөнінде ұсыныстар дайындауды қамтамасыз етеді. Осы мақсатта тұтынушылардың құқықтарын қорғау саласындағы, оның ішінде электрондық саудадағы трансшекаралық дауларды шешу проблемаларын бірлесіп талдамалық зерттеу жүзеге асырылады, оның негізінде Консультативтік комитеттің және Комиссия Алқасының отырыстарында қарау үшін ұсынылатын баяндама дайындалады.

IX. Бағдарламаны іске асыру мониторингі

23. Комиссия мүше мемлекеттермен бірлесіп, осы Бағдарламаны іске асыру мониторингін жүргізеді. 
24. Мониторинг жүргізу үшін уәкілетті органдар жыл сайын 30 наурызға дейін Комиссияға  осы Бағдарламаның 7-тармағында өткен жылғы 31 желтоқсандағы жағдай бойынша көрсетілген іс-шаралар жоспарының орындалу нәтижелері туралы ақпаратты ұсынады.
25. Комиссия осы Бағдарламаның 24-тармағына сәйкес ұсынылған ақпарат негізінде осы Бағдарламаны іске асыру мониторингінің нәтижелері туралы баяндама жасайды және оның Консультативтік комитет пен Комиссия Алқасының отырыстарында ұсынылуын қамтамасыз етеді.


____________________


Еуразиялық экономикалық одаққа мүше мемлекеттердің  тұтынушылар құқықтарын қорғау саласындағы бірлескен іс-қимылдарының бағдарламасына
ҚОСЫМША 
  


Еуразиялық экономикалық одаққа мүше мемлекеттердің тұтынушылар құқықтарын қорғау саласындағы бірлескен іс-қимылдарының бағдарламасын іске асыру бойынша іс-шаралардың
 ЖОСПАРЫ
  

	Іс-шара 
	Іске асыру мерзімі 
	Күтілетін нәтиже 
	Жауапты орындаушы 
	Қоса  орындаушылар 

	I. Тұтынушылардың мүдделерін есепке алу тетіктерін қалыптастыру үшін  ұйымдық негіздер құру  

	1. Тұтынушылардың мүдделерін есепке алу тетіктерін қалыптастыру үшін Еуразиялық  экономикалық комиссияның (бұдан әрі –  Комиссия)  ұсынымдар әзірлеу мен қабылдау 


	2023 жыл


	Комиссия ұсынымдары 
	Комиссия
	Еуразиялық  экономикалық одаққа мүше мемлекеттер (бұдан әрі – мүше мемлекеттер) 

	2. Тұтынушылардың  мүдделерін есепке алу нәтижелерін талдау:
	
	
	
	

	мүше мемлекеттердің заңнамасына экономиканың жекелеген салаларында тұтынушылардың мүдделерін есепке алу тұрғысынан талдау жүргізу 

	2023 год

	мүше мемлекеттің заңнамасын талдау  

	Комиссия

	мүше мемлекеттер 

	жүргізілген талдауды ескере отырып, тұтынушылардың құқықтарын қорғау саласында Еуразиялық экономикалық Одақ құқығын интеграциялау мен жетілдірудің өзекті мәселелерін шешуге бағытталған ұсыныстар дайындау

	2024 жыл

	2014 жылғы 
29 мамырдағы Еуразиялық экономикалық одақ туралы шартқа өзгерістер енгізу, 
Еуразиялық экономикалық одақ органдарының актілерін әзірлеу (қажет болған кезде)
	мүше мемлекеттер 

	Комиссия

	тұтынушылардың құқықтарын қорғау саласындағы келісілген саясатты іске асыру туралы баяндаманы Еуразиялық экономикалық одаққа мүше мемлекеттердің Тұтынушылар құқықтарын қорғау мәселелері жөніндегі Консультативтік комитетінің (бұдан әрі – Консультативтік комитет) отырысына ұсыну 

	2025 жыл
	Консультативтік  комитет отырысына баяндама 
	Комиссия

	мүше мемлекеттер 

	3. Тұтынушылардың қорғалу деңгейін, сондай-ақ тұтынушылардың құқықтарын қорғау үшін мүше мемлекеттерде қабылданатын шаралардың тиімділігін бағалау мақсатында әлеуметтанушылық зерттеулер (бұдан әрі – социологиялық  зерттеулер) жүргізу, оның ішінде зерттеудің ұсынылатын әдістері,объектісі, нысанасы, жүргізу мерзімдері және негізгі көрсеткіштері, социологиялық сауалнамаларға қойылатын базалық талаптар, мүше мемлекеттердің тұтынушылар құқықтарын қорғау саласындағы уәкілетті органдары  (бұдан әрі-уәкілетті органдар) мен комиссия арасында жүргізілген социологиялық зерттеулердің нәтижелері туралы ақпаратпен алмасудың ұсынылатын тәртібі  жөнінде Комиссияның ұсынымын әзірлеу және қабылдау 

	2023 жыл

	Комиссия ұсынымдары 
	Комиссия
	мүше мемлекеттер 

	4. Мүше мелекеттерде (қажет болған кезде) 
 социологиялық зерттеулер жүргізу 
	2023 – 2025 жылдар 
	уәкілетті органдардың жүргізілген социологиялық зерттеулер туралы ақпараты  
	мүше мемлекеттер 
	Комиссия

	5. Мүше мелекеттерде жүргізілген социологиялық зерттеулердің  нәтижелерін талдау 
	2025 жыл
	Консультативтік  комитет отырысына баяндама
	Комиссия
	мүше мемлекеттер 

	II. Мүше мемлекеттердің тұтынушылар құқықтарын қорғау саласындағы ортақ тәсілдерін әзірлеу жөніндегі шаралар

	6. Тұтынушылардың құқықтарын қорғау саласында келісілген саясатты жүргізу туралы хаттаманың 3-тармағында айқындалған негізгі бағыттар бойынша тұтынушылардың құқықтарын қорғау саласындағы ұлттық тәсілдерді жақындастыруға бағытталған ұсынымдарды әзірлеу және қабылдау (2014 жылғы 29 мамырдағы Еуразиялық экономикалық одақ туралы шартқа №13 қосымша), оның ішінде:

	2023 – 2025 жылдар 
	Комиссия ұсынымдары 
	Комиссия
	мүше мемлекеттер 

	электрондық сауданы жүзеге асыру кезінде тұтынушылардың құқықтарын қорғауға ортақ тәсілдер 
	2023 жыл
	
	
	

	мүше мемлекеттердің тұтынушылар  құқықтарын қорғау саласындағы заңнамасына шолулар жүргізудің ортақ  тәсілдері
	2024 – 2025 жылдар 


	
	
	

	7. Комиссияның ұсынымдарын қолдану нәтижелерін  талдау:
	
	
	Комиссия
	мүше мемлекеттер 

	оларға қатысты нәтижелерді мүше мемлекеттердің оларды қолдануын бағалау мақсатында  талдау жүргізілетін, тұтынушылардың құқықтарын  қорғау саласындағы  Комиссия  ұсынымдарының тізбесін айқындау         
	2023 жыл

	Консультативтік  комитет  отырысының хаттамасы 
	
	

	мүше мемлекеттердің  Комиссия ұсынымдарын қолдану нәтижелерін зерделеу 
	2024 – 2025 жылдар 
	жиынтық  есеп  (талдау)

	
	

	III.Уәкілетті органдар арасындағы ақпараттық  өзара әс-қимылды дамыту 

	8. Тұтынушылардың қатысуымен трансшекаралық дауларды шешуге жәрдемдесу мақсатында уәкілетті органдар арасында тұтынушылардың құқықтарын қорғау саласында ақпарат алмасуды дамытуға бағытталған ұсыныстарды қалыптастыру және құжаттарды әзірлеу, оның ішінде:
	2023 – 2025 жылдар 

	
	
	

	уәкілетті органдардың ақпараттық өзара іс-қимылы процесінде ұсынылатын ақпараттың құрамын айқындау
	2023 жыл

	ақпарттың құрамы 
	мүше мемлекеттер 
	Комиссия

	тұтынушылардың қатысуымен трансшекаралық дауларды шешуге жәрдемдесу мақсатында мүше мемлекеттердің уәкілетті органдарының өзара іс-қимылы тетігі бойынша ұсыныстар дайындау 

	2024 жыл

	Комиссия ұсынымдары 
	Комиссия
	мүше мемлекеттер 

	IV. Мүше мемлекеттердің азаматтарын тұтынушылардың құқықтарын қорғау саласында оқу-ағартуға, сондай-ақ ұтымды және орнықты тұтыну дағдыларын қалыптастыруға бағытталған бірлескен іс-шаралар өткізу 


	9. Тұтынушылардың құқықтарын қорғау мәселелері бойынша мүше мемлекеттердің азаматтарын хабардар етуге және ағартуға, сондай-ақ олардың құқықтарын ұтымды  және тұрақты тұтыну  дағдыларын қалыптастыруға бағытталған бірлескен іс-шаралардың тақырыбын айқындау (жыл тақырыбы): 

	жыл сайын 

	
	
	

	уәкілетті органдармен  жыл тақырыбын  келісу, Комиссия ұсынымдарын дайындау 
	2023 – 2025 жылдар
	Комиссия ұсынымдары 
	Комиссия

	мүше мемлекеттер

	жыл тақырыбын мүше мемлекеттердің бұқаралық ақпарат құралдарында, оның ішінде «Интернет» ақпараттық-телекоммуникациялық желісінде  уәкілетті органдардың  және Комиссияның  ресми ресурстарын пайдалана отырып,  жариялау

	2023 – 2025 жылдар 
	бұқаралық ақпарат құралдарында  ақпарат 
	мүше мемлекеттер 
	Комиссия


	10. Тұтынушылардың қоғамдық бірлестіктерінің қатысуымен тұтынушылардың құқықтарын қорғау мәселелері бойынша тақырыптық секцияларды (дөңгелек үстелдерді) ұйымдастыру және өткізу, оның ішінде мүше мемлекеттерде өткізілетін форумдар, конференциялар, өзге де жария іс-шаралар шеңберінде өткізілетін іс-шаралар өткізу

	2023 – 2025 жылдар, 
іс-шаралар өткізу кестесіне  сәйкес 
	қорытынды құжаттар 
	Комиссия
	мүше мемлекеттер

	11. Тұтынушылардың құқықтарын қорғау мәселелеріне арналған медиа іс-шараларды бұқаралық ақпарат құралдарын тарта отырып,  ұйымдастыру және өткізу
	2023 – 2025 жылдар 
	бұқаралық ақпарат құралдарында ақпарат 
	Комиссия
	мүше мемлекеттер 

	V. Тұтынушылардың қатысуымен трансшекаралық дауларды реттеу тетіктерін қалыптастыру 

	12. Тұтынушылардың құқықтарын қорғау саласындағы, оның ішінде электрондық саудадағы трансшекаралық дауларды шешу проблемалары бойынша бірлескен талдамалық зерттеу жүргізу және оның негізінде тұтынушылардың қатысуымен трансшекаралық дауларды реттеу тетіктерін қалыптастыру үшін негіздеме дайындау

	2023 – 2024 жылдар 
	Комиссия алқасының отырысына баяндама 
	Комиссия
	мүше мемлекеттер 


_________________

